Ҡорбандар иҫәбенең хәҙерге заман баһаһы 200 000 алып (ҡайһы бер төрөк сығанаҡтары[87] һәм Стенфорд Шоу «History of the Ottoman Empire and modern Turkey» хеҙмәтенең беренсе баҫмаһында[28]) 2 000 000-дан артыҡ әрмән (ҡайһы бер әрмән сығанаҡтары[87] һәм Рудольф Руммель[84]) юҡ ителгән ти. Рональд Сюни бер нисә йөҙҙән алып 1,5 миллионға тиклем баһалау диапозонын атай[88]. «Энциклопедия Османской империи» фекеренсә, иң консерватив баһалар ҡорбандар һанын 500 000 ти, ә әрмән ғалимдарының баһаһы иң күбе — 1,5 миллион[89]. «Энциклопедия Британника»ға ярашлы, 600 000-ҙән алып 1 500 000 әрмән һәләк булған[79], Гюнтер Леви 642 000[90], Эрик-Ян Цюрхер 600 000-дән 800 000-гә тиклем тип баһалай[87], Роджер Смит «миллиондан ашыу» тип атай[91], «Энциклопедия геноцида» 1,5 миллион әрмән юҡ ителгән тип иҫәпләй[92], Рудольф Руммелгә ярашлы, 2 102 000 әрмән юҡ ителгән[93] (шуларҙан 258 000 — Ғосман империяһынан ситтә йәшәүселәр). Дуглас Говардҡа ярашлы, тарихсыларҙың күпселеге ҡорбандар һанын 800 000-ҙән алып 1 000 000-ға тиклем диапозонда тип баһалай[94]. Ричард Ованнисян фекеренсә, һуңғы осорға тиклем иң таралған баһалау цифраһы 1 500 000, әммә һуңғы ваҡытта Төркиәнең сәйәси баҫымы һөҙөмтәһендә был баһа кәмеү яғына яңынан ҡарала[95]. Армен Марсубянға ярашлы, тарихсыларҙың күпселеге ҡорбандар һанын 1-ҙән алып 1,5 миллионға тиклем кеше тип иҫәпләй[96]. Профиль энциклопедиялар түбәндәге баһаны бирә: «Encyclopedia of Genocide» — 1918 йылға 1 миллионға тиклем[97], «Encyclopedia of Genocide and Crimes Against Humanity» — 1,2 миллион тирәһе[98], «Dictionary of Genocide» — һәләк булғандар 1 миллиондан кәм түгел, әммә 1,5 миллионға яҡын[99], Оксвордская энциклопедия экономической истории — 1,5 миллион һәләк булған[100].